ترکیه ده عدالت و توسعه حزبی نینگ جمهوررئیس لیگی کاندیدی ایرته گه مینگ لب کیشی نینگ اشتراکی بیلن بولیب اوته دیگن بیر مراسم آرقه لی معلوم قلینه دی. کاندید نینگ اعلان ایتیله دیگن سالون ده تیارگرلیک لر دوام ایتماقده. اوشبو مراسم گه قریب ۴ مینگ کیشی نینگ دعوت ایتیلگن لیگی قید ایتیلدی. دعوت ایتیلگن کیشی لر آره سیده ۲۱ نچی, ۲۲ نچی, ۲۳ نچی و ۲۴ نچی دور پارلمان اعضا لری, وزیر لر, وزیر اورین باسر لری, شهر دار لر, مرکزی کمیته اعضا لری, حزب نینگ ولایتی شورا باشلیق لری و مذکور حزب نینگ اساسچی لری هم اورین آلماقده. اوشبو مراسم نینگ بولیب اوته دیگن سالون ده جدی بیر شکل ده امنیتی تدبیر لر نینگ هم آلینگن لیگی کورینماقده. شوندای قلیب ۱۸۰ کیشی لیک باش وزیر لیک محافظ لری اوشبو سالون نینگ امنیتی نی تامین ایته دی. عینی دمده اوشبو مراسم نینگ قریب ۲۵۰ نفر ژورنالست تمانیدن تعقیب ایتیله دیگن لیگی بلدریلدی. عدالت و توسعه حزبی نینگ کاندیدی نی اعلان ایتیشی آرتیدن اوشبو حزب نینگ عمومی مرکزی ده ولایتی شورا باشلیق لری ییغیلیشی نینگ بولیب اوته دیگن لیگی قید ایتیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
